Diari Oficial de la Generalitat Valenciana


Sumari del DOGV 7708, del 29-01-2016 (2016/553)

RESOLUCIÓ de 28 de gener de 2016, del director general de Relacions amb les Corts, de la Presidència de la Generalitat, per la qual es disposa la publicació de l'addenda per la qual es modifica el conveni subscrit en data 19 de maig de 2000 entre la Generalitat i l'Ajuntament de Xàtiva per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/553


Data del document
:   28-01-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Xàtiva

RESOLUCIÓ de 28 de gener de 2016, del director general de Relacions amb les Corts, de la Presidència de la Generalitat, per la qual es disposa la publicació de l'addenda per la qual es modifica el conveni subscrit en data 19 de maig de 2000 entre la Generalitat i l'Ajuntament de Xàtiva per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella. [2016/553]  
La Generalitat i l'Ajuntament de Xàtiva han subscrit, prèvia tramitació reglamentària, el dia 10 de juliol de 2015, l'addenda per la qual es modifica el Conveni subscrit en data 19 de maig de 2000 per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella.  
En compliment del que establix la clàusula cinquena de la mencionada addenda, procedix la publicació en el Diari Oficial de la Comunitat Valenciana de la dita addenda, que ha quedat inscrita en el Registre de Convenis de la Generalitat amb el número 27/2016, i que figura com a annex d'esta resolució.  
  
València, 28 de gener de 2016.- El director general de Relacions amb les Corts: Antonio Torres Salvador.  
  
  
Addenda per la qual es modifica puntualment el Conveni subscrit en data 19 de maig de 2000 entre la Conselleria de Cultura, Educació i Ciència de la Generalitat Valenciana i l'Ajuntament de Xàtiva, per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella.  
  
  
València, 10 de juliol de 2015  
  
Reunits:  
D'una part, Vicent Marzà Ibáñez, conseller d'Educació, Investigació, Cultura i Esport de la Generalitat Valenciana, facultat per a este acte per acord del Govern Valencià de data 22 de maig de 2015.  
  
I d'una altra, Roger Cerdà Boluda, alcalde president de l'Ajuntament de Xàtiva, facultat per a este acte per acord de la Junta de Govern Local de data 4 de maig de 2015, i assistit del secretari del dit ajuntament.  
  
Ambdós actuen segons el seu respectiu càrrec i en nom i representació de les institucions damunt esmentades, reconeixent-se mútuament capacitat suficient. I, en virtut d'això,  
  
Exposen:  
  
Primer  
Que en data 19 de maig de 2000 es va subscriure un conveni de col·laboració entre la Conselleria de Cultura, Educació i Ciència de la Generalitat Valenciana i l'Ajuntament de Xàtiva, per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella, que tenia per objecte segons la clàusula tercera «tot el conjunt historicoartístic (castell amb torrasses, capella gòtica, muralla, etc.) que està integrat per una parcel·la gran i tres xicotetes, amb una superfície total de 400.000 m²».  
  
  
Segon  
Que en data recent es procedirà a desafectar el demani adscrit a la Conselleria d'Educació, Cultura i Esport i a alienar a la mercantil Inelcom Ingeniería Electrónica Comercial, SA, una part de la finca registral núm. 19.430, que constituïx part de la parcel·la cadastral 37 del polígon 43, amb una superfície de 2.285 m², per la qual cosa resulta necessari modificar puntualment el conveni subscrit en origen només a l'efecte de reflectir la superfície exacta del Castell de Xàtiva i la seua ciutadella, a la qual estendrà l'encàrrec de gestió, una vegada consumada l'anterior alteració o alienació, la qual cosa formalitzen d'acord amb les següents  
  
Clàusules  
  
Primera  
L'objecte de la present addenda és modificar la clàusula tercera, paràgraf 1, del referit conveni, ja que on actualment diu:  
«les característiques i límits de l'immoble són:  
- Tot el conjunt historicoartístic (castell amb les seues torrasses, capella gòtica, muralla, etc.) que està integrat per una parcel·la gran i tres xicotetes, amb una superfície total de 400.000 m²»  
  
Ara ha de dir:  
«les característiques i límits de l'immoble són:  
- Tot el conjunt historicoartístic (castell amb les seues torrasses, capella gòtica, muralla, etc.) que està integrat per una parcel·la gran i tres xicotetes, amb una superfície total de 397.715 m²»  
  
Segona. Absència d'incidència en el gasto públic.  
L'aplicació i execució d'esta addenda, incloent-hi a este efecte tots els actes jurídics que es puguen dictar per a la seua execució i desplegament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Tercera. Comissió mixta  
Les actes, acords o informes que, si és el cas, emeta la Comissió Mixta creada en la clàusula sèptima del Conveni subscrit en data 19 de maig de 2000 entre la Conselleria de Cultura, Educació i Ciència de la Generalitat Valenciana i l'Ajuntament de Xàtiva, per a la delegació de l'exercici de les activitats de manteniment, vigilància, conservació i gaudi públic del Castell de Xàtiva i la seua ciutadella, es remetran a l'òrgan de la Generalitat que tinga atribuïdes les competències en matèria de patrimoni cultural. En cas d'extinció anticipada durant l'anualitat en curs, correspondrà a la comissió mixta concretar la forma en què han d'acabar-se les actuacions en curs d'execució.  
  
Quarta. Jurisdicció competent  
Les qüestions litigioses que puguen sorgir en la interpretació i compliment de la present addenda es resoldran davant del Tribunal Superior de Justícia de la Comunitat Valenciana.  
  
Cinquena. Entrada en vigor del present conveni  
La present modificació del conveni entrarà en vigor l'endemà de la seua publicació en el Diari Oficial de la Comunitat Valenciana.  
  
El conseller d'Educació, Investigació, Cultura i Esport,  
Vicent Marzà Ibáñez  
  
L'alcalde president de l'Ajuntament de Xàtiva,  
Roger Cerdà Boluda  
  
El secretari de l'Ajuntament de Xàtiva,  
Rafael Pérez Alborch